42.   ΒΑΣΙΛΙΚΟΝ ΔΙΑΤΑΓΜΑ υπ’ αριθ. 132 της 2/19 Φεβρ.1973 (ΦΕΚ Α΄41) Περί εξαιρέσεως υπαλλήλων του Υπουργείου Εσωτερικών από των περί εντοπιότητος διατάξεων του άρθρ. 56 του Νόμ.1811/1951 «περί Κώδικος καταστάσεως των δημοσίων διοικητικών υπαλλήλων».  Έχοντες υπ’ όψιν: 1.Τας διατάξεις: α)Του άρθρ.56 παρ.4 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων» (ΦΕΚ 141, τ. Α΄/ 1951).  β)Του άρθρ. 7 παρ. 2 περ. α΄του Β.Δ. 762/1965 «περί του Ανωτάτου Συμβουλίου Δημοσίων Υπηρεσιών και της Γενικής Διεθύνσεως Διοικητικής Οργανώσεως » (Φ.Ε.Κ.190, τ.Α΄/1965) και του άρθρ. 4 παρ. 2 του Β.Δ.617/1967 «περί οργανώσεως και λειτουργίας των Υπηρεσιών του Υπουργείου Προεδρίας της Κυβερνήσεως» (Φ.Ε.Κ. 186 τ.Α΄/1967). γ)Των άρθρ.15, 37 και 38 του Ν.Δ. 957/1971 «περί Υπουργικού Συμβουλίου και Υπουργείων» (Φ.Ε.Κ.166,τ.Α΄/1971), ως αντικατεστάθη, ετροποποιήθη και συνεπληρώθη δια του Ν.Δ.1174/1972 (Φ.Ε.Κ.100, τ.Α΄/1972).  2.Την υπ’ αριθ.11300/Δ/5.7.1972 (Φ.Ε.Κ. 473/1972, τ. Β΄) απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων υπαλλήλων του αυτού Υπουργείου».  3.Την υπ’ αριθ.1115/30.10.1972 γνωμοδότησιν του Ανωτάτου Συμβουλίου Δημοσίων Υπηρεσιών.  4.Την υπ’ αριθ. 782/7.12.1972 γνωμοδότησιν του Συμβουλίου της Επικρατείας, προτάσει των Ημετέρων παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ και του Υπουργού Εσωτερικών, απεφασίσαμεν και διατάσσομεν: Άρθρον μόνον.-Προκειμένου περί υπαλλήλων του Υπουργείου Εσωτερικών, αι διατάξεις του άρθρ.56 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων»,ισχύουν μόνον επί των: α)Νομαρχών β)Αναπληρωτών Νομαρχών γ)Επιθεωρητών Εσωτερικών  δ)Διευθυντών Εσωτερικών και ε)Προϊσταμένων των Υπηρεσιών Συντονισμού Αναπτύξεως Περιφερείας (Υ.Σ.Α.Π). Εις τον Ημέτερον Υπουργόν επί των Εσωτερικών, ανατίθεμεν την δημοσίευσιν και εκτέλεσιν του παρόντος.  Καταργηθέν δια του Ν.Δ.290/1973 (τόμ.2Α σελ.316,702), επανήχθη εν ισχύϊ δια της παρ.3 του άρθρ.1 Ν.Δ.227/1974 (τόμ.2Α σελ. 316,704).  43.   ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.244 της 13/30 Μαρτ.1974 (ΦΕΚ Α΄86) Περί καθορισμού προσόντων προσωπικού επί σχέσει ιδιωτικού δικαίου Υπουργείου Εσωτερικών.  Έχοντες υπόψη: 1.Τας διατάξεις της παρ. 5 του άρθρ. 4 του Ν.Δ.55/1973 «περί οργανώσεως των Υπηρεσιών του Υπουργείου Εσωτερικών».  2.Την υπ’ αριθ. 32/10.1.1974 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρον μόνον.-1.Τα απαιτούμενα προσόντα δια την κατάληψιν των,υπό της παρ.5 του άρθρ.4 του Ν.Δ.55/1973, (ανωτ.σελ.42,501) προβλεπομένων θέσεων ορίζονται ως ακολούθως: α)Μεταφρασταί. 1)Πτυχίον του οικείου τμήματος ξένων γλωσσών των Πανεπιστημίων Αθηνών και Θεσσαλονίκης ή ισοτίμου αλλοδαπής σχολής και εν ελλείψει πτυχιούχων απολυτήριον εξαταξίου Γυμνασίου ή άλλης ισοτίμου μέσης σχολής γενικής εκπαιδεύσεως. 2)Αρτία γνώσις μιας των γλωσσών Αγγλικής ή Γαλλικής.  β.Στενοδακτυλογράφοι.  1)Απολυτήριον Γυμνασίου ή άλλης ισοτίμου μέσης σχολής γενικής εκπαιδεύσεως.  2)Αρτία γνώσις της Ελληνικής Στενοδακτυλογραφίας.  γ.Ηλεκτρολόγοι -Εγκαταστάται.  1)Απολυτήριον Δημοτικού Σχολείου. 2)Άδεια του Υπουργείου Βιομηχανίας ασκήσεως των ειδικοτήτων Α΄ και Γ΄ ηλεκτρολόγου-εγκαταστάτου.  δ.Αναλυταί ηλεκτρονικών υπολογιστών.  1)Πτυχίον Ανωτάτης Σχολής της ημεδαπής ή της αλλοδαπής.  2)Θεωρητική εκπαίδευσις, διαρκείας τουλάχιστον ενός εκπαιδευτικού έτους, εις ανωτάτην σχολήν της ημεδαπής ή της αλλοδαπής εις την επιχειρησιακήν Έρευναν ή Ανάλυσιν Συστημάτων ή Τεχνικήν των Υπολογιστών ή Πληροφοριακήν Τεχνικήν.  3)Τριετής, τουλάχιστον, ενασχόλησις επί θεμάτων αναλύσεως Εφαρμογών ηλεκτρονικών υπολογιστών.  4)Αρτία γνώσις μιας των γλωσσών Αγγλικής ή Γαλλικής.  ε.Προγραμματισταί ηλεκτρονικών υπολογιστών, 1)Πτυχίον Ανωτάτης Σχολής της ημεδαπής ή της αλλοδαπής.  (Αντί της σελ.53(α) Σελ. 53(β) Προσωπικό Υπ.Εσωτερικών Δημ.Διοίκησης και Αποκέντρωσης 2.Α.β.42-43 2)Αρτία γνώσις μιας των γλωσσών COBOL, FORTRAN,RPG προγραμματισμού ηλεκτρονικών υπολογιστών.  3)Τριετής, τουλάχιστον, ενασχόλησις εις τον προγραμματισμόν ηλεκτρονικών υπολογιστών.  4)Επαρκής γνώσις μιας των γλωσσών Αγγλικής ή Γαλλικής.  2.Τα εν τη παρ.1 περ. α2,β2,δ4,ε2 και 4 απαιτούμενα προσόντα διαπιστούνται κατ’ ανάλογον εφαρμογήν του άρθρ.11 της υπ’ αριθ.1772/1965 (499 Β.΄Φ.Ε.Κ. του 1965) αποφάσεως του τέως Υπουργού Προεδρίας Κυβερνήσεως «περί κανονισμού διεξαγωγής διαγωνισμού προς πλήρωσιν κενών θέσεων υπαλλήλων υπαγομένων εις τας διατάξεις του Νόμ.1811/1951 «περί Κώδικος καταστάσεως των δημοσίων διοικητικών υπαλλήλων» (τόμ.2Α σελ. 319). Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.  Σελ.54(β) 2.Α.β.43 Προσωπικό Υπ.Εσωτερικών Δημ.Διοίκησης και Αποκέντρωσης 